《自乐平阅视渡舟取道太阳渡宿地藏院》
宋代·严粲

康山问民涉，阳渡平地讼。朅来招提宿，疏峰结飞栋。

研丹启囊书，点勘自成讽。佛香触深悟，僧茗来清供。

阳颓岚气生，鸿没天宇空。向来山中乐，忽忽岂其梦。

作者简介：邵武人，字明卿，一字坦叔。官清湘令，精《毛诗》，尝自注诗，名曰《严氏诗缉》，以吕祖谦《读诗记》为主，而杂采诸说以发明之，间亦断以己意。